Period: Old Babylonian
Genre: Royal Inscription
Transliteration:
<SURFACE>
{d}nin-šubur
en gal me kilib₃-ba ag₂-e
ša₃ inim sag₉-ge gal zu
sukkal-mah ša₃ kuš₂-u₃ an gal-la
dug₄-ga-ni igi-še₃ du
lugal-a-ni-ir
{d}ri-im{d}sin
sipa gu₂-un kar₂ nibru{ki}
me geš-hur eridu{ki}ga šu du₇-du₇
u₂-a uri₅{ki}ma
e₂-babbar-da ni₂ te-ga₂
lugal larsa{ki}ma
lugal ki-en-gi ki-uri-ke₄
u₄ an {d}en-lil₂
{d}en-ki
dingir gal-gal-e-ne
unu{ki} uru ul
šu-mu-še₃ ma-ni-in-si-eš-a
{d}nin-šubur lugal-mu-ur₂
inim sag₉-sag₉-ge-da-mu-ta
e₂-a₂-aŋ₂-ŋa₂-šum₂-mu
ki-tuš ki aŋ₂-ŋa₂-ni
nam-til₃-mu-še₃
mu-na-du₃

Cuneiform:
<SURFACE>
𒀭𒎏𒋚
𒂗𒃲𒈨𒆸𒆸𒁀𒉘𒂊
𒊮𒅗𒊷𒄀𒃲𒍪
𒈛𒈤𒊮𒊨𒅇𒀭𒃲𒆷
𒅗𒂵𒉌𒅆𒂠𒁺
𒈗𒀀𒉌𒅕
𒀭𒊑𒅎𒀭𒌍
𒉺𒇻𒄘𒌧𒃸𒂗𒆤𒆠
𒈨𒄑𒄯𒉣𒆠𒂵𒋗𒌌𒌌
𒌑𒀀𒋀𒀊𒆠𒈠
𒂍𒌓𒁕𒉎𒋼𒂷
𒈗𒌓𒀕𒆠𒈠
𒈗𒆠𒂗𒄀𒆠𒌵𒆤
𒌓𒀭𒀭𒂗𒆤
𒀭𒂗𒆠
𒀭𒃲𒃲𒂊𒉈
𒀕𒆠𒌷𒌌
𒋗𒈬𒂠𒈠𒉌𒅔𒋛𒌍𒀀
𒀭𒎏𒋚𒈗𒈬𒌫
𒅗𒊷𒊷𒄀𒁕𒈬𒋫
𒂍𒀉𒉘𒂷𒋧𒈬
𒆠𒆪𒆠𒉘𒂷𒉌
𒉆𒋾𒈬𒂠
𒈬𒈾𒆕